**Tervise- ja Spordiklubi ARENA ja Tartu linna vaheline leping ujula kasutamiseks nr**

Käesolev Tervise- ja Spordiklubi ARENA ja Tartu linna vaheline leping ujula kasutamiseks (edaspidi „*leping”*) on sõlmitud .....oktoobril 2014. a Tartus.

**Tervise- ja Spordiklubi ARENA** (edaspidi „*spordibaas”*)

Esindaja: Andres Kirss

Esindusõigus: juhatuse liige

Registrikood: 80144776

Aadress: Betooni 9a,

51014 Tartu linn

Kontaktandmed:

ja

**Tartu Linn** (edaspidi „*linn”*)

Esindaja: Tiia Teppan

 Tartu abilinnapea

Esindusõigus: Tartu Linnavalitsuse korraldusega nr

Registrikood: 75006546

Aadress: Raekoda

50089 Tartu

Kontaktandmed: 7361 445

 ho@raad.tartu.ee

(edaspidi koos „*pooled”* ja eraldi „*pool”*)

*arvestades asjaoluga, et* Tartu linn kooli pidajana peab looma võimalused 2. klassi õpilastele kohustusliku ujumise algõpetuse läbiviimiseks.

sõlmivad käesoleva lepingu alljärgnevas:

1. Lepingu dokumendid

1.1. Käesoleva lepingu dokumendid koosnevad lepingu põhitekstist ja lisadest, milles lepitakse kokku lepingu sõlmimise ajal ja pärast selle sõlmimist.

1.2. Sõlmimise ajal on lepingu järgmised lisad:

Lisa 1 – Koolide 2. klassi õpilaste ja gruppide prognoositud arvud spordibaasiti;

Lisa 2 – Kohalkäimise tabel;

Lisa 3 – Kuuaruanne ujula kasutamise kohta.

2. lepingu otstarve ja ese

2.1. Pooled sõlmivad lepingu eesmärgiga anda õpilastele esmased ujumisoskused, et vähendada täiskasvanueas nende uppumisohtu sattumist.

2.2. Käesoleva lepingu esemeks on ujulate kasutamise võimaldamine 2. klassi õpilastele (Lisa 1) kohustusliku ujumisõpetuse algõppe läbiviimiseks.

**3. Poolte kohustused**

3.1. Spordibaasi kohustused:

3.1.1. võimaldab Tartu linnaga hankelepingu sõlminud teenuse osutajal (edaspidi „ujumisõpetuse läbiviija“) kasutada eelnevalt kokkulepitud graafiku alusel ujulat 2. klassi õpilastele õpperühmades kohustusliku ujumise algõpetuse läbiviimiseks arvestusega, et ühe õpperühmaga (kuni 28 õpilast) viiakse läbi 24 õppetundi (45 minutit);

3.1.2. tagama ujula kasutamise hinnaga 2,70 eurot ühe õpilase ühe ujula kasutamise korra (õppetund) eest;

3.1.3. esitama Tartu Linnavalitsuse haridusosakonnale (edaspidi „haridusosakond“) ujula kasutamisele järgneva kuu 5. kuupäevaks arve (koos kuuaruandega (Lisa 3)) ujula kasutamise eest eelneval kuul ujulat kasutanud laste kohta, lähtudes kokkulepitud hinnast;

3.1.4. teavitama haridusosakonda kokkulepitud hinna muutumisest vähemalt 4 kuud ette;

3.1.5. teavitama ujumisõpetuse läbiviijat ja haridusosakonda planeeritavatest ujula kasutamise katketustest 30 kalendripäeva ette;

3.1.6. tagama Eesti riigis kehtestatud maksude õigeaegse maksmise.

3.2. Linna kohustused:

3.2.1. kontrollima spordibaasi esitatud kuuaruande (Lisa 3) üle koolides peetava kohalkäimise tabelite alusel (Lisa 2);

3.2.2. tasuma ujula kasutamisele järgneva kuu 20. kuupäevaks punkti 3.1.2. alusel esitatud arve, kui kuuaruanne on kooskõlas kohalkäimise tabelitega;

3.2.3. teavitama spordibaasile 15. septembriks igal õppeaastal 2. klassi õpilaste ja õpperühmade tegelikud arvud kooliti.

**4. Vastutus**

4.1. Pooled täidavad oma kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.

4.2. Pooled vastutavad oma kohustuste süülise, mittevabandatava täitmata jätmise või mittekohase täitmise korral, välja arvatud juhul kui täitmisest keeldumise või mittekohase täitmise õigus tuleneb lepingust või seadusest.

4.3. Kohustuse rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimisel selle asjaoluga arvestaks või seda väldiks või takistava asjaolu või selle tagajärje ületaks.

4.4. Pooled ei vastuta kohustuste täitmata jätmise või mittekohase täitmise eest, kui kohustuste täitmata jätmise või mittekohase täitmise põhjustas teise poole tegevus või tegevusetus.

4.5. Pool teatab teisele poolele lepingu rikkumisest, kirjeldades rikkumist piisavalt täpselt, kolmekümne (30) päeva jooksul arvates päevast, millal ta sai teada või pidi teada saama lepingu rikkumisest. Lepingu rikkumisest ei pea teatama, kui selle rikkumine seisneb lepingus sätestatud tähtajaks mõne dokumendi üleandmata jätmises.

4.6. Pooled ei vastuta kaudsete kahjude eest, mis tekivad poolel seoses lepingu rikkumisega (nt saamata jäänud tulu).

5. Teated

Spordibaasi ja linna vahelised lepinguga seotud andmed ja tahteavaldused (edaspidi „*teated”*), kaasa arvatud lepingu rikkumisest teatamine, peavad olema esitatud kirjalikku taasesitamist võimaldavas vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui käesolevas lepingus on ette nähtud teisiti.

6. Lepingu muutmine

6.1. Lepingu ülevaatamise ja muutmise võib algatada pool. Sellisel juhul esitab pool, kes soovib lepingut muuta, teisele poolele kirjalikult asjakohase ettepaneku. Teine pool on kohustatud ettepanekule kirjalikult vastama kolmekümne (30) päeva jooksul. Muutmisettepanekust keeldumise korral tuleb seda kirjalikult põhjendada.

6.3. Lepingu muutmine toimub poolte volitatud isikute vahel sõlmitud kirjaliku kokkuleppega, mis vormistatakse käesoleva lepingu lisana.

6.4. Spordibaas või linn võib lepingut ühepoolselt muuta, kui see on vajalik, et vältida ülekaaluka avaliku huvi rasket kahjustamist või on tingitud õigusaktide ja haldusaktide muutumisest. Sel juhul teavitab pool teist poolt lepingu muutumisest.

7. Lepingu kehtivus ja ülesütlemine

7.1. Leping jõustub sõlmimise ajast ja on sõlmitud määramata ajaks.

7.2. Pooltel on õigus leping omavahelisel kirjalikul kokkuleppel igal ajal lõpetada.

7.3. Pool võib lepingu igal ajal üles öelda, teavitades teist poolt lepingu ülesütlemisest vähemalt 6 kuud ette.

7.4. Linn võib lepingu üles öelda alates uue hinnakirja kehtima hakkamisest, kui hinnakirjas olevad hinnad muutuvad korraga rohkem kui 5%. Lepingu ülesütlemisest tuleb teavitada spordibaasi ühe kuu jooksul pärast hinnakirja muutumisest teadasaamist.

8. Lõppsätted

8.1. Käesoleva lepinguga seotud informatsiooni vahetamiseks määravad pooled kontaktisikuteks:

Tervise- ja spordiklubi ARENA - ....

Tartu linn – haridusosakonna hariduskorralduse peaspetsialist Karin Pihl (7361421, karin.pihl@raad.tartu.ee).

8.2. Kui ükskõik milline lepingu säte on või osutub tühiseks, on poolte tahteks, et lepingu ülejäänud sätted jääksid kehtima.

8.3. Lepingust tuleneva õiguse teostamisel esinev viivitus ei tähenda sellest õigusest ja kohustusest loobumist.

8.4. Lepingu lõppemisel mistahes põhjusel kohaldatakse ka pärast lepingu lõppemist neid sätteid, mis oma olemuse tõttu sätestavad poolte õigusi ja kohustusi pärast lepingu lõppemist.

8.5. Käesoleva lepingus reguleerimata küsimustes lähtuvad pooled Eesti Vabariigis ja Tartu linnas kehtivatest õigusaktidest.

8.6. Käesolev leping on sõlmitud kahes (2) eestikeelses, võrdset juriidilist jõudu omavas eksemplaris, mille iga tekstiga kaetud lehekülje on allkirjastanud poolte esindajad ja millest igale poolele jääb üks (1) eksemplar. Juhul, kui leping allkirjastatakse digitaalselt, saab kumbki pool mõlema poole digitaalallkirjaga faili.

LISA 1

......oktoobril 2014. a sõlmitud lepingu nr /21.3-5/juurde

**Koolide 2. klassi õpilaste ja gruppide prognoositud arvud spordibaasiti**

|  |  |  |  |  |
| --- | --- | --- | --- | --- |
|  |  | 2014/2015 | 2015/2016 | 2016/2017 |
| **Asutus** | **Võimalik UJULA** | **2. kl õpilaste arv** | **Gruppide arv** | **2. kl õpilaste arv** | **Gruppide arv** | **2. kl õpilaste arv** | **Gruppide arv** |
| Miina Härma Gümnaasium | Aura | 53 | 2 | 52 | 2 | 52 | 2 |
| Tartu Annelinna Gümnaasium | Aura | 94 | 4 | 103 | 4 | 96 | 4 |
| Tartu Descartes'i Kool | Aura | 36 | 2 | 63 | 3 | 72 | 3 |
| Tartu Forseliuse Kool | Aura | 34 | 1 | 44 | 2 | 72 | 3 |
| Tartu Hansa Kool | Aura | 95 | 4 | 90 | 4 | 96 | 4 |
| Tartu Karlova Kool | Aura | 62 | 3 | 90 | 4 | 96 | 4 |
| Tartu Kesklinna Kool | Aura | 52 | 2 | 52 | 2 | 52 | 2 |
| Tartu Kroonuaia Kool | Aura | 7 | 1 | 12 | 1 | 12 | 1 |
| Tartu Maarja Kool | Arena | 9 | 1 | 4 | 1 | 9 | 1 |
| Tartu Raatuse Kool | Aura | 54 | 2 | 68 | 3 | 72 | 3 |
| Tartu Variku Kool | Arena | 51 | 2 | 48 | 2 | 72 | 3 |
| Tartu Veeriku Kool | Arena | 56 | 2 | 90 | 4 | 96 | 4 |
| Tartu Erakool | Aura | 40 | 2 | 54 | 2 | 60 | 3 |
| Tartu Katoliku Kool | Arena | 47 | 2 | 48 | 2 | 48 | 2 |
| Tartu Kristlik Põhikool | Aura (ühine rühm 2 aastat) | 5 | 1 | 5 | 0 | 5 | 1 |
| Tartu Rahvusvaheline Kool | Aura (ühine rühm 2 aastat) | 4 | 0 | 5 | 0 | 5 | 0 |
| Tartu Luterlik Peetri Kool | Aura (ühine rühm 2 aastat) | 6 | 0 | 13 | 1 | 20 | 1 |
| Tartu Waldorfgümnaasium | Arena | 38 | 2 | 31 | 1 | 40 | 2 |
| Kokku |  | 743 | 33 | 872 | 37 | 975 | 42 |

LISA 2

......oktoobril 2014. a sõlmitud lepingu nr /21.3-5/juurde



LISA 3

......oktoobril 2014. a sõlmitud lepingu nr /21.3-5/juurde

**UJULA KASUTAMISE KUUARUANNE**

KUU\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ AASTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Kuupäev | Gruppide arv | Õpilaste arv |
|  |  |  |
|  |  |  |
|  |  |  |
|  |  |  |

KINNITAN

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi, allkiri, kuupäev